CELEX: 62020TN0224
Language: et
Date: 2020-04-17 00:00:00
Title: Kohtuasi T-224/20: 17. aprillil 2020 esitatud hagi – FT jt versus komisjon

27.7.2020   
            
            
               ET
            
            
               Euroopa Liidu Teataja
            
            
               C 247/16
            
         
      17. aprillil 2020 esitatud hagi – FT jt versus komisjon
      (Kohtuasi T-224/20)
      (2020/C 247/24)
      Kohtumenetluse keel: prantsuse
      
         Pooled
      
      
         Hagejad: FT ja 22 teist hagejat (esindaja: advokaat J.-N. Louis)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni otsus hagejate 2019. aasta juuni palgatõendi koostamise kohta osas, milles komisjon kohaldas tagasiulatuvalt alates 1. augustist 2018 esimest korda nende töötasule uusi paranduskoefitsiente;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad kaks väidet.
      
                  1.
               
               
                  Esimese väite kohaselt on rikutud Euroopa Liidu personalieeskirjade (edaspidi „personalieeskirjad“) artikleid 64 ja 65 ja võrdsuse põhimõtet ning tehtud ilmne hindamisviga. Hagejad leiavad sellega seoses, et komisjon ei ole neile andnud teavet, mis aitaks neil mõista mitte üksnes seda, miks nende töötasule kohaldati väiksemat paranduskoefitsienti, vaid ka tagasiulatuvat kohaldamist, mis on tekitanud eriti suure võlgnevuse.
               
            
                  2.
               
               
                  Teise väite kohaselt on rikutud personalieeskirjade artiklit 85, õiguskindluse põhimõtet ja hoolitsemiskohustust. Hagejad väidavad, et neil ei olnud võimalik ette näha, et paranduskoefitsient, mida nende töötasule arvestusperioodil tagasiulatuvalt kohaldati, märkimisväärselt väheneb. Nad leiavad, et kuna personalieeskirjade artiklis 85 sätestatud tingimused ei ole täidetud, ei tohi komisjon neilt nõuda mitme kuu töötasu tagasimaksmist põhjusel, et paranduskoefitsienti on tagasiulatuvalt muudetud.